喻智

喻智，字子貞，號晴江，南直隶太平府當塗縣人，民籍。明朝政治人物。

生平 
正德五年（1510年）庚午科應天府乡试第六十五名舉人，九年（1514年）甲戌科三甲第242名進士，授南京工部主事，司榷浒墅，肃吏惠商，陋服尽革。升兖州知府，丁艰。补東昌，斥贪墨。升山东按察司密雲兵备副使，嘉靖二十三年（1544年）六月升陕西布政使司右参政，擢湖广按察使，断楚王朱英燿谋逆杀父案。遷江西左布政使，二十七年九月升都察院右副都御史、巡抚南赣汀漳，二十九年三月南京科道纠拾，令冠帶閑住《當塗縣志》：喻智字子贞，号晴江，正德进士。授南京工部主事，司榷浒墅，肃吏惠商，陋服尽革。升兖州知府，丁艰。补東昌，斥贪墨。升密云道、湖广按察使，断楚藩元凶英燿狱，时同官于潴宫坏室之典，多所忌讳，而逆燿復广布敌国，貲希上下其手，故一时大吏有袒之而欲为免脱者，密属智，智不为言，交好如初。一日燿招智饮，送智出，智豫戒左右，拥而擒之，即公鞠寘极典。以功内遷光禄卿，特擢副都御史巡撫南赣汀漳，即王守仁剿岭贼旧治也。地介闽广，大盗馀孽居箐穴，结蛮獠，時出为患，聞智名，皆慑服不敢犯。智开诚布信，惠威绥服，撫者萬计，乃以地方宁靖聞。智与夏言友善，言被害，廷推智内转，智不忍，抗疏归。時祝鑾、倪嵩、邢址、杨东、杨金同在籍，端廷赦给假省墓，并智归，一时郡内有七豸还乡之感。智家居，布袍徒步，询地方疾苦，有闻不俟驾，入坐宾舍，以乡语质白之，正论外無私语，三事严之如大府。生平食不重味，燕饮無二簋。严嵩使过，智偶见其横肆状，命仆擒挞之，曰：归告尔主，责尔者喻都堂也。其严毅多类此。卒赐祭葬，祀乡贤。第三子效龍有父风，以乡贡授澄迈知县，一日访海瑞于家，值其锄地，龙揖之，瑞问所自，知通家子，入门修相见礼。效龙有微馈，瑞坚不受。后效龙終任無私，曰：恐玷吾翁，兼负海公也。。

家族
子喻效龍，以鄉貢官澄迈知县。

 参考资料 

Category:當塗人
Z
Category:明朝兖州府知府
Category:正德五年庚午科應天鄉試舉人
Category:南京工部主事
Category:明朝山東按察司副使
Category:明朝陝西布政使司參議
Category:明朝湖廣按察使
Category:明朝江西左布政使
Category:明朝南贛巡撫